cyanic-selkie/wikianc huggingface dataset:
ราชวงศ์ที่แปดแห่งอียิปต์
การสิ้นสุดสมัยราชอาณาจักรเก่าและการตกสู่ความโกลาหล
เนื่องจากมีฟาโรห์ในราชวงศ์ที่แปดทั้งห้าพระองค์ใช้พระนามครองราชย์บัลลังก์ “เนเฟอร์คาเร” ของฟาโรห์เปปิที่ 2 เนเฟอร์คาเร ชี้ให้เห็นว่าฟาโรห์เหล่านั้นอาจจะเป็นสืบเชื้อสายมาจากราชวงศ์ที่หกแห่งอียิปต์ ซึ่งกำลังพยายามยึดอำนาจบางอย่าง พระราชโองการบางส่วนของฟาโรห์สี่พระองค์สุดท้ายของราชวงศ์ที่แปดได้ถูกบันทึกไว้ในบันทึกพระราชโองการที่ส่งไปยังเชไมย์ ซึ่งเป็นราชมนตรีในช่วงเวลาดังกล่าว ถึงแม้ว่าจะมีเพียงฟาโรห์กาคาเร ไอบีเท่านั้นที่เกี่ยวข้องกับสิ่งก่อสร้างขนาดใหญ่ได้ แต่ใด ๆ ก็ตาม พีระมิดของพระองค์ถูกพบที่ซักคาราใกล้กับพีระมิดแห่งเปปิที่ 2 และมีบันทึกพีระมิดจารึกอยู่บนผนังเช่นเดียวกันกับพีระมิดในสมัยก่อนหน้า
ฟุตบอลเอเชียเยาวชนอายุไม่เกิน 23 ปี 2018 รอบคัดเลือก
การแข่งขันฟุตบอลเอเชียเยาวชนอายุไม่เกิน 23 ปี 2018 รอบคัดเลือก (2018 AFC U-23 Championship qualification) เป็นการแข่งขันฟุตบอลระดับเยาวชนของทวีปเอเชียเพื่อคัดเลือกทีมฟุตบอลเข้าแข่งขันรายการฟุตบอลเอเชียเยาวชนอายุไม่เกิน 23 ปี 2018 รอบสุดท้ายซึ่งจัดขึ้นโดยสมาพันธ์ฟุตบอลเอเชีย ซึ่งผู้ชนะทั้ง 16 ทีม รวมเจ้าภาพคือจีน จะมีสิทธิ์ร่วมแข่งขันในรอบสุดท้าย ณ ประเทศสาธารณรัฐประชาชนจีน ในระหว่างวันที่ 19 - 23 กรกฎาคม พ.ศ. 2560
ราชวงศ์ที่แปดแห่งอียิปต์
รายพระนามผู้ปกครอง
เนื่องจากยังขาดหลักฐานที่เกี่ยวข้องราชวงศ์ที่เจ็ดแห่งอียิปต์ ฟาโรห์ทั้งหมดที่บันทึกในบันทึกพระนามกษัตริย์แห่งอไบดอส ซึ่งบันทึกต่อจากพระนามฟาโรห์เมอร์เอนเร เนมติเอมซาฟที่ 2 และบันทึกก่อนหน้าพระนามฟาโรห์เมนทูโฮเทปที่ 2 ซึ่งเกี่ยวข้องกับราชวงศ์ที่แปดแห่งอียิปต์ ลำดับฟาโรห์ตามเยอร์เกน ฟอน เบ็คเคอราท: ฮราช์ต ปาปาเซียน นักไอยคุปต์วิทยา เชื่อว่าการตีความใหม่ดังกล่าวนั้นให้น้ำหนักกับงานเขียนของมาเนโทมากเกินไป ตามคำกล่าวที่ว่าราชวงศ์ที่เจ็ดนั้นเป็นเรื่องสมมติขึ้นโดยพื้นฐานแล้วและเป็นอุปมาของความโกลาหล ปาปาเซียนได้เสนอความคิดว่า ฟาโรห์พระองค์แรกสุดของราชวงศ์น่าจะเป็นผู้ขึ้นมาปกครองโดยทันทีจากฟาโรห์เปปิที่ 2 และควรจะมาจากราชวงศ์ที่หกแห่งอียิปต์ ในขณะที่ผู้ที่ขึ้นมาปกครองต่อจากนั้นจะเป็นราชวงศ์ที่เจ็ดที่มีรัชสมัยที่สั้น จากนั้นราชวงศ์ที่แปดจะเริ่มต้นด้วยฟาโรห์กาคาเร ไอบิที่มีหลักฐานรับรองอย่างดี: นอกจากนี้ การระบุตัวตน ตำแหน่งตามลำดับเวลา และระยะเวลาแห่งการครองราชย์ของผู้ปกครองต่อไปนี้มีความคลุมเครืออย่างมากคือ วัดจ์คาเร, คูอิเกอร์, คูอิ และไอย์ทเจนู
ฟุตบอลเอเชียเยาวชนอายุไม่เกิน 23 ปี 2018 รอบคัดเลือก
รอบแบ่งกลุ่ม
แมตช์ต่างๆ จะลงเล่นระหว่างวันที่ 19 และ 23 กรกฎาคม พ.ศ. 2560.
รัฐฮิวกรังจีดูนอร์ชี
ฮิวกรังจีดูนอร์ชี (Rio Grande do Norte) เป็นรัฐในประเทศบราซิล อยู่ทางตะวันออกเฉียงเหนือของประเทศ เป็นดินแดนทางปลายตะวันออกเฉียงเหนือสุดของทวีปอเมริกาใต้ และด้วยเพราะตำแหน่งทางภูมิศาสตร์ รัฐฮิวกรังจีดูนอร์ชีจึงเป็นจุดยุทธศาสตร์ที่สำคัญ เมืองหลวงของรัฐคือเมืองนาเตา และจากข้อมูลขององค์การบริหารการบินและอวกาศแห่งชาติ ถือว่าเป็นที่ที่มีอากาศบริสุทธิ์ที่สุดในอเมริกา รัฐมีชายหาดยาว 410 กิโลเมตร ปาล์มมะพร้าว ลากูน ที่สร้างชื่อเสียงให้กับหาดเหล่านี้
เศรษฐกิจหลักของรัฐ คือ การท่องเที่ยว รองลงมาคือการเจาะน้ำมันปิโตรเลียม (เป็นรัฐที่ผลิตเป็นอันดับ 2 ของประเทศ) เกษตรกรรม ผลไม้ การทำเหมืองแร่ รวมถึงผลิตภัณฑ์จากเกลือทะเล
เปาบุ้นจิ้น หัวใจคุณธรรม
เปาบุ้นจิ้น หัวใจคุณธรรม (Justice Bao: Arbiter of Loyalty Unto Death ) เป็นละครโทรทัศน์ไต้หวันภาคที่ 2 ของละครไตรภาคชุด เปาบุ้นจิ้น สร้างขึ้นในช่วงปี ค.ศ. 2011 กล่าวถึงคดีอันโด่งดังของเปาบุ้นจิ้น มีความยาว 40 ตอน มี จิน เชาฉฺวิน เป็นโปรดิวเซอร์และนำแสดง นำแสดงโดย จิน เชาฉฺวิน, เหอ เจียจิ้ง, ฟ่าน หงเซฺวียน ละครเรื่องนี้เป็นภาคต่อของ เปาบุ้นจิ้น 7 ผู้กล้า 5 ผู้ทรงธรรม และมีภาคต่อคือคือ เปาบุ้นจิ้น เปิดตำนานศาลไคฟง
เนื้อเรื่องย่อ
ในยุคราชวงศ์ซ่ง เปาบุ้นจิ้น ขุนนางที่มีความซื่อสัตย์สุจริต ถึงแม้สอบเป็นขุนนางได้แล้ว แต่ด้วยความที่พ่อแม่อายุมากแล้ว จึงยังไม่ได้เข้ารับราชการ จนกระทั่งพ่อแม่ของเปาบุ้นจิ้นเสียชีวิตจึงได้เข้ารับราชการ เมื่อเข้ารับราชการก็ยกเลิกกฎเกณฑ์เก่าๆ ในที่ว่าการ โดยนำกลองมาวางไว้หน้าที่ว่าการเพื่อให้ประชาชนที่ได้รับความเดือดร้อนมาร้องทุกข์
คดีที่ 1: เสื้อไข่มุก
เกิดเหตุการณ์ฝนตกหนัก จนเขื่อนกักแม่น้ำไช่พังทลายและก่อให้เกิดภัยพิบัติต่อเรือนของประชาชนอย่างมากมาย เหรินจงฮ่องเต้สั่งให้ เปา เจิ่ง ตรวจสอบสาเหตุของน้ำท่วมอย่างละเอียด และตรวจสอบว่ามีผู้ที่เกี่ยวข้องกับเหตุการณ์น้ำท่วมหรือไม่ สวี กู่และหัวหน้าผู้ทำบัญชี ตู้ ผิง บอกกับใต้เท้าเปาว่าน้ำท่วมเกิดจากการก่อสร้างหอคอยและศาลาริมน้ำส่วนตัวทั้งสองด้านของแม่น้ำไช่ของท่านอ๋องและขุนนางราชสำนักซึ่งปิดกั้นแม่น้ำอยู่ ต่อมา กงซุน เช่อ ยังค้นพบว่าเขื่อนที่พังทลายเกิดจากการการพังทลายของเขื่อนกักเก็บน้ำ และผู้ร้ายคือ หลัว เฉียง ลุงของตู้ผิง หลัวเฉียงกลัวและขอให้ ตู้ ปิน พ่อของตู้ผิงไปหาราชครูผัง และมอบเสื้อไข่มุกให้พระสนมผังเป็นของขวัญ เพื่อขอให้พระสนมผังหาทางช่วย แต่เสื้อมุกนั้น ฮ่องเต้เมื่อเห็นก็ได้มอบให้กับเปาบุ้นจิ้น ทำให้เปาบุ้นจิ้นทราบว่าสาเหตุหลักของการพังทลายของเขื่อน เกี่ยวพันกับส่วนหนึ่งของคดีที่ยังไม่คลี่คลายในอดีตอีกคดีหนึ่งด้วย
คดีที่ 2: พระครรภ์ของพระสนมผัง
จักรพรรดิแห่งญี่ปุ่นส่งเจ้าหญิงชิซูกะให้อภิเษกกับราชวงศ์ซ่งเพื่อเจริญสัมพันธไมตรี และได้รับการแต่งตั้งจากเหรินจงฮ่องเต้ว่าเหอเฟย พระสนมผังมักติดต่อพูดคุยกับพระสนมเหอด้วยดีเสมอมา แต่นางกลับถูกนางสนมเหอวางยาพิษ จนทำให้นางแท้ง
นิชิฮงงันจิ
นิชิฮงงันจิ หรือ วัดฮงงันตะวันตก เป็นหนึ่งในสองวัดพุทธของสำนักโจโดชินชูในนครเกียวโต อีกวัดหนึ่งคือฮิงาชิฮงงันจิ (วัดฮงงันตะวันออก) วัดแห่งนี้ถูกจัดตั้งขึ้นใน พ.ศ. 2145 โดยโชกุนโทกูงาวะ อิเอยาซุ ซึ่งได้แยกวัดฮงงันออกเป็นสองวัดคือวัดตะวันออกและวัดตะวันตก เพื่อลดทอนอิทธิพลของสำนักโจโดชินชู
วันนิชิฮงงัน ได้รับเป็นขึ้นทะเบียนเป็นหนึ่งในสมาชิกของอนุสรณ์สถานทางประวัติศาสตร์เกียวโตโบราณ ซึ่งมีสถานะเป็นมรดกโลก
เปาบุ้นจิ้น หัวใจคุณธรรม
คดีที่ 3: ว่าที่ลูกเขยของตี้ชิง
เจ้ากรมตี้ ชิง ได้จัดการประลองยุทธเพื่อคัดเลือกผู้มีความสามารถมาเป็นแม่ทัพ เพื่อปกป้องชายแดน และเตรียมการรบกับผู้บุกรุกชาวชี่ตัน และให้เปาเจิ่งทำหน้าที่เป็นผู้ตรวจสอบประวัติผู้เข้าประลอง หลิง หวิน สามารถเอาชนะทุกคนในรอบคัดเลือกได้ แต่จั่น เจาเห็นว่าวรยุทธของหลิงหวิน มีลักษณะคล้ายกับวรยุทธของชาวชี่ตัน หลังจากการสอบสวนเชิงลึกของเปาเจิ่งจึงพบว่า หลิงหวิน และจี เล่ย เป็นสายลับชาวชี่ตัน อีกทั้งหลิงหวินยังมีตำแหน่งเป็นว่าที่ลูกเขยในอนาคตของตี้ชิงด้วย ตี้ชิงจึงอยู่ในภาวะที่กลืนไม่เข้าคายไม่ออก
คดีที่ 4: ความทุกข์ใจของมังกร
เมื่อครั้งที่ เจ้า เจิน (เหรินจงฮ่องเต้) ยังทรงพระเยาว์ เขาได้รับการเลี้ยงดูจากอ๋องแปดในตำหนัก (อิงจากเนื้อเรื่อง เปาบุ้นจิ้น: สับเปลี่ยนองค์ชาย) เจ้า เสียง โอรสของอ๋องแปดได้ดูแลเจ้าเจินอย่างดีมาโดยตลอด แต่สุดท้ายเจ้าเสียงกลับคิดได้ว่าคิดว่าถ้าอ๋องแปดและอดีตฮ่องเต้ส่งตัวเองเข้าไปในวังแทนเจ้าเจิน ก็คงจะได้เป็นฮ่องเต้ของราชวงศ์ซ่งไปแล้ว ด้วยความอิจฉาริษยาและความเกลียดชัง เขาจึงได้คิดค้นแผนของแผนการร้ายเพื่อใส่ร้าย อ้าย หู่, กงซุน เช่อ และ จั่น เจา ทีละคน และทำให้เหรินจงฮ่องเต้ตัดสินผิดและสั่งให้ฆ่าเปาเจิ่งในที่สุด
วัดปรก
วัดปรก เป็นวัดราษฎร์สังกัดคณะสงฆ์มหานิกาย ตั้งอยู่ในแขวงทุ่งวัดดอน เขตสาทร กรุงเทพมหานคร ปัจจุบัน พระครูวิมลชัยธรรมหรือพระอาจารย์วิชาญเป็นเจ้าอาวาส
สถาปัตยกรรมของวัดมีรูปแบบศิลปะมอญ ตกแต่งด้วยสถาปัตยกรรมแบบหงสาวดี มีพระพุทธรูปหยกขาวและเจดีย์ทรงลังกาบรรจุพระบรมธาตุ มีอาคารสำหรับปฏิบัติวิปัสสนา ประตูทางเข้ามีเสาหงส์ตามรูปแบบวัดมอญ สิ่งศักดิ์สิทธิ์ของวัดคือ หลวงพ่อเศียร ที่เล่ากันว่า มีเศียรพระลอยน้ำมาตามแม่น้ำเจ้าพระยา มีการอัญเชิญขึ้นจากน้ำที่บริเวณหน้าวัดยานนาวา จากนั้นได้จับสลากว่าอยู่ใด ปรากฏว่าได้วัดปรก จึงนำเศียรพระมาปฏิสังขรณ์สร้างองค์พระรับกับเศียรเสร็จเป็นองค์พระโดยสมบูรณ์ เรียกว่า พระเศียร วัดยังมีศาลเจ้าพ่อเทพาดำทุ่ง ในอดีตเป็นพระธุดงค์ผู้ทรงศีลมาถึงแก่มรณภาพที่วัดปรก ชาวบ้านจึงได้สร้างศาลไว้เคารพบูชา นอกจากนี้ยังมีพระประจำวันเกิด ตั้งแต่จันทร์–อาทิตย์ ประดิษฐานอยู่โดยรอบองค์พระเจดีย์
วัดยังอนุรักษ์ขนบธรรมเนียมประเพณีมอญ มีการสวดมนต์หรือการเทศนาของพระสงฆ์เป็นภาษามอญ การสอนภาษามอญ มีประเพณีทำบุญเนื่องในวันชาติมอญที่จะจัดในวันแรม 1 ค่ำ เดือน 3 ของทุกปี
กีฬาฟุตบอลในซีเกมส์ 2021 – ทีมหญิง
การแข่งขันฟุตบอลหญิง ในกีฬาซีเกมส์ 2021 จะจัดขึ้นที่ประเทศเวียดนาม ตั้งแต่วันที่ 6 ถึง 22 พฤษภาคม พ.ศ. 2565 โดยมี 8 ชาติจากเอเชียตะวันออกเฉียงใต้จะเข้าร่วมการแข่งขันในประเภททีมหญิง และไม่มีการจำกัดอายุสำหรับทัวร์นาเมนต์นี้
ประเทศที่เข้าร่วม
ในวันที่ 15 เมษายน พ.ศ. 2565, อินโดนีเซียได้ประกาศออกมาว่าพวกเขาถอนทีมออกจากการแข่งขัน.
การจับสลาก
การจับสลากสำหรับทัวร์นาเมนต์จะจัดขึ้นในวันที่ 6 เมษายน พ.ศ. 2565 จากทั้งหมด 8 ทีมจะเป็นทีมวางอยู่ใน 3 โถ ซึ่งขึ้นอยู่กับประสิทธิภาพในสองครั้งที่ผ่านมาก่อนหน้านี้ เจ้าภาพและแชมป์เก่า, เวียดนามได้เป็นทีมวางตำแหน่ง A1 ส่วนไทยในฐานะทีมแชมป์ใน ค.ศ. 2013 จะได้เป็นทีมวางในตำแหน่ง B1
สแว็น โบตมัน
สแว็น เอเดรียน โบตมัน (Sven Adriaan Botman; เกิด 12 มกราคม ค.ศ. 2000) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองหลังให้กับสโมสรใน นิวคาสเซิลยูไนเต็ด เขาเล่นทีมชาติเนเธอร์แลนด์ในระดับเยาวชนอายุต่ำกว่า 15 ปีถึงอายุต่ำกว่า 21 ปี
อาเอฟเซ อายักซ์
เมื่อวันที่ 23 มิถุนายน ค.ศ. 2018 โบตมันได้เปิดตัวในนามทีมชุดใหญ่ของ อาเอฟเซ อายักซ์ ในการแข่งขันฟุตบอลกระชับมิตรกับ VVSB ซึ่งเป็นทีมสมัครเล่น เขาประเดิมสนามใน Eerste Divisie หรือ ดิวิชัน 2 ให้กับ ยอง อายักซ์ ซึ่งเป็นทีมสำรองของ อายักซ์ เมื่อวันที่ 17 สิงหาคม ค.ศ. 2018 ในเกมกับ Roda JC Kerkrade
ในฤดูกาล 2019-20 เขาได้ย้ายไปร่วมทีม เฮเรินเฟน ทีมในศึก เอเรอดีวีซี ด้วยสัญญายืมตัว
นิวคาสเซิลยูไนเต็ด
เมื่อวันอังคารที่ 28 มิถุนายน ค.ศ. 2022 โบตมันเซ็นสัญญากับนิวคาสเซิลยูไนเต็ดด้วยสัญญา 5 ปีในราคา 37 ล้านยูโร
ระดับทีมชาติ
เขาถูกเรียกตัวติดทีมชาติเนเธอร์แลนด์ชุดใหญ่ในเดือนพฤศจิกายน ค.ศ. 2020 ในเดือนตุลาคม ค.ศ. 2022 โบตมันอยู่ในทีมเบื้องต้นสำหรับการแข่งขันฟุตบอลโลก 2022
พ.ศ. 2540
พุทธศักราช 2540 ตรงกับปีคริสต์ศักราช 1997 เป็นปีปกติสุรทินที่วันแรกเป็นวันพุธตามปฏิทินเกรกอเรียน และเป็น
อัครนันท์ วรโรจน์เจริญเดช
อัครนันท์ วรโรจน์เจริญเดช (เกิด 13 กุมภาพันธ์ 2560) เป็นนักแสดงเด็กชาวไทยและเป็นลูกชายของ แพท-ณปภา ตันตระกูล นักแสดงชื่อดัง
ประวัติ
อัครนันท์ วรโรจน์เจริญเดช มีชื่อเล่นว่า เรซซิ่ง เกิดเมื่อวันที่ 13 กุมภาพันธ์ 2560 เป็นบุตรชายของ เบนซ์-อัครกิตติ์ วรโรจน์เจริญเดช หรือ เบนซ์ เรซซิ่ง กับ แพท-ณปภา ตันตระกูล จบการศึกษาระดับอนุบาล 3 จากโรงเรียนนานาชาติเอกมัย
ก้าวเข้าสู่วงการบันเทิง
อัครนันท์เข้าสู่วงการตั้งแต่อายุเพียง 2 ขวบจากการแสดงละครเรื่องแรกคือเรื่องทองเอก หมอยา ท่าโฉลง เมื่อปี 2562 โดยรับบทเป็น แดงซิ่ง นักแสดงรับเชิญพิเศษในตอนจบเรื่อง จากนั้นจึงได้มีทั้งงานอีเว้นท์ โฆษณา ตามออกมา รวมถึงได้ออกรายการโทรทัศน์ ต่อมาในปี 2566 อัครนันท์ได้แสดงละครเรื่องที่ 2 คือเรื่องสงครามเงิน โดยรับบทเป็น อาร์ม นับเป็นละครโทรทัศน์เรื่องยาวแบบเต็มตัวเรื่องแรกของเขา
เจมส์ จอร์จ เฟรเซอร์
เซอร์ เจมส์ จอร์จ เฟรเซอร์ (James George Frazer; 1 มกราคม ค.ศ. 1854 – 7 พฤษภาคม ค.ศ. 1941) เป็นนักมานุษยวิทยาสังคมชาวสกอตแลนด์ เป็นหนึ่งในผู้ก่อตั้งวิชามานุษยวิทยา และริเริ่มการศึกษาปรัมปราวิทยาและศาสนาเปรียบเทียบ
ประวัติ
เจมส์ จอร์จ เฟรเซอร์ เกิดที่เมืองกลาสโกว์ เมื่อ ค.ศ. 1854 เป็นบุตรคนโตในบรรดาสี่คนของแดเนียล เอฟ. เฟรเซอร์ เภสัชกร และแคเทอรีน เฟรเซอร์ ผู้สืบเชื้อสายมาจากทูตคนแรกที่เดินทางไปเจริญสัมพันธไมตรีกับทิเบต เขาเข้าเรียนที่มหาวิทยาลัยกลาสโกว์ เมื่อ ค.ศ. 1869 ห้าปีต่อมา เฟรเซอร์ก็เรียนต่อที่วิทยาลัยทรินิที้ ในเคมบริดจ์ ในสาขาวิชาศิลปะคลาสสิก หลังจากเรียนจบ เขาได้รับตำแหน่งศาสตราจารย์ด้านมานุษยวิทยาสังคมที่ลิเวอร์พูล แต่ต่อมาก็ลาออกกลับมาอยู่ที่เคมบริดจ์จนกระทั่งเสียชีวิต
เฟรเซอร์มีผลงานที่เป็นที่รู้จักคือหนังสือ The Golden Bough (คาคบทองคำ) ซึ่งมีแนวคิดสำคัญถึงวิวัฒนาการสามขั้นของเวทมนตร์, ศาสนา และวิทยาศาสตร์ในสังคมมนุษย์ โดยขั้นแรก มนุษย์พยายามจะเอาชนะธรรมชาติโดยใช้ไสยศาสตร์ เวทมนตร์ พ่อมด หรือหมอผี โดยจะใช้วิธีการเซ่นสรวงบูชา การเต้นรำขับร้อง และการทำนาย, ขั้นที่สอง มนุษย์มีศาสนาจึงเกิดพวกนักบวชขึ้นมา ใช้วิธีการสวดมนต์ อ้อนวอน และทำพิธีกรรมต่าง ๆ เพื่อให้สิ่งศักดิ์สิทธิ์ที่นับถือเกิดความพอใจและขั้นสุดท้าย มนุษย์มีความเจริญในทางวิทยาศาสตร์ การอธิบายสิ่งต่าง ๆ โดยอาศัยหลักของเหตุผลจึงเกิดขึ้นอย่างกว้างขวาง ถึงแม้แนวคิดนี้จะมีนักวิชาการหลายท่านไม่เห็นด้วย แต่แนวคิดของเฟรเซอร์ก็มีส่วนสำคัญในการตีความ "ความเชื่อในเทวราชย์" (divine kingship) ซึ่งเป็นผลมาจากการสร้างความเชื่อและพิธีกรรมโบราณขึ้นมาใหม่ และก่อให้เกิดความคิดชาตินิยม ซึ่งสร้างความเข้มแข็งให้กับอัตลักษณ์ทางชาติพันธุ์ และแสดงให้เห็นความพยายามในการต่อสู้เพื่ออิสรภาพทางการเมือง
เฟรเซอร์ได้รับการแต่งตั้งให้เป็นอัศวินในปี ค.ศ. 1914 เขาเสียชีวิตเมื่อ ค.ศ. 1941 ขณะมีอายุได้ 87 ปี
โรงเรียนอุบลรัตนราชกัญญาราชวิทยาลัย นครปฐม ในพระอุปถัมภ์ ฯ
โรงเรียนอุบลรัตนราชกัญญาราชวิทยาลัย นครปฐม  (Princess Ubolratana Rajakanya's College Nakhon Pathom อักษรย่อ : อ.ร.ว.นฐ, PURCNP)  เป็นหนึ่งใน ๒๐ โรงเรียนเฉลิมพระเกียรติ ในพระอุปถัมภ์ทูลกระหม่อมหญิงอุบลรัตนราชกัญญา สิริวัฒนาพรรณวดี เนื่องในวโรกาสพระชันษาครบ ๖๐ พรรษา และเป็นหนึ่งใน ๕ โรงเรียนเฉลิมพระเกียรติ เครือ โรงเรียนอุบลรัตนราชกัญญาราชวิทยาลัย ทั้ง ๕ เขต
ประวัติ
โรงเรียนอุบลรัตนราชกัญญาราชวิทยาลัย นครปฐม เดิมชื่อว่า โรงเรียนปรกแก้ววิทยา ตั้งอยู่ที่ ๓๒  หมู่ ๔ ตำบลบางแก้ว  อำเภอนครชัยศรี จังหวัดนครปฐม ๗๓๑๒๐ เมื่อวันที่ ๒๓ กุมภาพันธ์ พ.ศ. ๒๕๕๕ ได้รับพระกรุณาธิคุณทรงพระราชทานพระอนุญาตชื่อสถานที่อันเนื่องพระนามเป็นโรงเรียนอุบลรัตนราชกัญญาราชวิทยาลัย นครปฐม จากทูลกระหม่อมหญิงอุบลรัตนราชกัญญา สิริวัฒนาพรรณวดี โดยเป็นโรงเรียนเฉลิมพระเกียรติเนื่องในพระชันษาครบ ๖๐ พรรษา
ธงประจำโรงเรียน
ลักษณะเป็นสี่เหลี่ยมผืนผ้าขนาด 4 x 6 เป็นธงสีแสดแดงทั้งผืน มีตราสัญลักษณ์ประจำโรงเรียน ตราสัญลักษณ์พระนามย่อ อ.ร. ภายไต้ พระอุณาโลม เปร่งรัศมีสีทอง เหนือแพรแถบรองรับฐาน โดยมีข้อความว่า อุบลรัตนราชกัญญาราชวิทยาลัย นครปฐม ทั้งตราประจำโรงเรียนเป็นลายเส้นสีขาวอยู่กลางผืน
พาวเวอร์เรนเจอร์ ไวลด์ฟอร์ซ
พาวเวอร์เรนเจอร์ ไวลด์ฟอร์ซ (Power rangers wild force) เป็นภาพยนตร์ซีรีส์ชุดที่ 9 ของ พาวเวอร์เรนเจอร์ ได้ซื้อลิขสิทธิ์มาจาก กาโอเรนเจอร์ โดยบริษัท SABAN Entertainment (ภายหลังได้เปลี่ยนเจ้าของลิขสิทธิ์เป็น Disney's ABC Kids ) เรื่มฉายวันที่ 9 กุมภาพันธ์  ค.ศ. 2002 และอวสานลงในวันที่ 16 พฤศจิกายน ค.ศ. 2002  มีจำนวนตอน 40 ตอน
ในการฉายทางโทรทัศน์นั้น ได้มีการย้ายการฉายรายการระหว่างกลางเรื่อง โดยตอนที่ 1 ถึง ตอนที่ 26 ฉายทางช่อง Fox Kids และในตอนที่ 27 จนถึง ตอนที่ 40 ฉายทางช่อง ABC Kids ซึ่งในการย้ายการฉายรายการเกิดจากการเปลี่ยนมือระหว่างเจ้าของลิขสิทธิ์เดิม (SABAN) กับเจ้าของลิขสิทธิ์คนใหม่ (Disney)
วายร้าย
มนุษย์หมาป่าสีดำแสนชั่วร้าย ที่ถูกปลุกมาโดย Genaral Nayzor
สโมสรฟุตบอลอาเอกเอเธนส์
การแข่งขันภายในประเทศ
ลีก:
ถ้วย:
แหล่งข้อมูลอื่น
สื่อ
เพลงขับวีรกรรม
เพลงขับวีรกรรม (chanson de geste, "บทเพลงวีรกรรมของวีรบุรุษ") เป็นเรื่องเล่าสมัยกลาง เป็นมหากาพย์ประเภทหนึ่งที่เกิดขึ้นในช่วงแรกเริ่มของวรรณกรรมฝรั่งเศส เพลงขับวีรกรรมที่เก่าแก่ที่สุดอยู่ในช่วงปลายคริสต์ศตวรรษที่ 11 ถึงต้นคริสต์ศตวรรษที่ 12 ไม่นานก่อนเกิดกวีนิพนธ์ความในใจ (lyric poetry) ของตรูบาดูและทรูแวร์ และบทร้อยกรองวีรคติอัศวิน (chivalric romance) เพลงขับวีรกรรมถึงจุดสูงสุดช่วง ค.ศ. 1150–1250
เพลงขับวีรกรรมประพันธ์ในรูปร้อยกรอง มีความยาวปานกลาง (โดยเฉลี่ยที่ 4,000 บาท) เดิมขับร้องและภายหลังท่องโดยวณิพกและนักแสดงสัญจร มีต้นฉบับเพลงขับวีรกรรมประมาณ 300 ชิ้นที่เหลือรอดจนถึงปัจจุบัน ซึ่งมาจากสมัยคริสต์ศตวรรษที่ 12–15
ที่มา
นับตั้งแต่คริสต์ศตวรรษที่ 19 มีการอภิปรายถึงต้นกำเนิดของเพลงขับวีรกรรม โดยเฉพาะระยะเวลาของการประพันธ์กับเหตุการณ์จริงที่อ้างถึง เหตุการณ์ทางประวัติศาสตร์ที่เพลงกล่าวถึงเกิดขึ้นในคริสต์ศตวรรษที่ 8–10 เพลงขับวีรกรรมที่เก่าแก่ที่สุดเกิดขึ้นช่วงปลายคริสต์ศตวรรษที่ 11 มีเพียงเพลงขับวีรกรรม 3 ชิ้นที่แต่งก่อนปี ค.ศ. 1150 ได้แก่ เพลงแห่งกีโยม (Chanson de Guillaume), เพลงแห่งรอล็อง (Chanson de Roland) และ กอร์มงและอีซ็องบาร์ (Gormond et Isembart) ครึ่งแรกของ เพลงแห่งกีโยม อาจแต่งขึ้นในคริสต์ศตวรรษที่ 11  ขณะที่นักวิชาการคนหนึ่งเสนอว่า กอร์มงและอีซ็องบาร์ อาจแต่งขึ้นในปี ค.ศ. 1068 ส่วน เพลงแห่งรอล็อง อาจแต่งขึ้นระหว่างหลัง ค.ศ. 1086 ถึงประมาณ ค.ศ. 1100
มีทฤษฎี 3 ทฤษฎีที่พยายามอธิบายที่มาของเพลงขับวีรกกรรม ทฤษฎีที่ 1 บรรยายว่าเป็นการสืบเนื่องจากงานวรรณกรรมที่เก่าแก่กว่านั้นอย่างมหากาพย์ บทกวีลีริก และบทกวีร้อยแก้ว นักวิจารณ์หลายคน เช่น โกลด ชาร์ล ฟอเรียล, ฟร็องซัว ฌุสต์ มารี แรนัวร์ และยาค็อพ กริม เสนอว่าบทกวีลีริกเป็นบทกวีตามธรรมชาติที่ผู้คนขับขานก่อนจะถูกนำมารวมกันเป็นมหากาพย์ เมื่อสิ้นคริสต์ศตวรรษที่ 19 ปีโอ ราจนา เสนอว่าเพลงขับวีรกรรมอาจได้รับอิทธิพลจากกลุ่มชนเจอร์แมนิก หลังพบความคล้ายคลึงระหว่างเพลงขับวีรกรรมกับเรื่องเล่าเจอร์แมนิกเก่า/เมรอแว็งเฌียง
ทฤษฎีที่ 2 ของปอล แมแยร์ เสนอว่าเพลงขับวีรกรรมพัฒนาจากร้อยแก้วเดิมที่พรรณนาถึงเหตุการณ์จริง
ทฤษฎีที่ 3 (ซึ่งไม่ได้รับการยอมรับในปัจจุบัน) ของโฌแซ็ฟ เบดีเย เสนอว่าเพลงขับวีรกรรมเกิดขึ้นราว ค.ศ. 1000 โดยนักร้อง (ร่วมกับนักบวช) ที่พยายามเลียนเพลงสวดนักบุญในโบสถ์ โดยนำเนื้อหามาจากวีรบุรุษที่มีสักการสถานหรือหลุมศพอยู่ในเส้นทางจาริกแสวงบุญ ทั้งนี้เพื่อดึงดูดให้ผู้แสวงบุญมาที่โบสถ์ นักวิจารณ์ยังเสนอความเห็นว่าความรู้ในภาษาละตินของนักบวชยังมีส่วนช่วยในการประพันธ์เพลงเหล่านี้
การอภิปรายสมัยหลังสนใจเพลงขับวีรกรรมในด้านจารีต (เป็นส่วนหนึ่งของธรรมเนียมประชานิยม) และปัจเจก (ประพันธ์โดยผู้เขียนคนเดียว) นักวิชาการพยายามค้นคว้าต้นฉบับเพื่อสืบหาวีรบุรุษตามตำนาน สำรวจความสืบเนื่องของธรรมเนียมวรรณกรรมละติน รวมถึงศึกษาในแง่มุขปาฐะ แม้นักวิชาการบางส่วนจะเน้นย้ำว่าการเขียนมีความสำคัญต่อเพลงขับวีรกรรมมากกว่าในแง่การอนุรักษ์เนื้อหาและการรักษาฉันทลักษณ์
เนื้อหาและโครงสร้าง
เพลงขับวีรกรรมประพันธ์ด้วยภาษาฝรั่งเศสเก่า มีเนื้อหาเกี่ยวกับตำนาน (ซึ่งบางครั้งอิงเหตุการณ์จริง) ในประวัติศาสตร์ฝรั่งเศสช่วงคริสต์ศตวรรษที่ 8–10 สมัยชาร์ล มาร์แตล, ชาร์เลอมาญ และจักรพรรดิหลุยส์ผู้ศรัทธา โดยเน้นย้ำการสงครามกับชาวมัวร์และซาราเซน รวมถึงความขัดแย้งของกษัตริย์กับขุนนาง
เนื้อหาเพลงขับวีรกรรมเรียกรวม ๆ ว่าปกรณัมเกี่ยวกับฝรั่งเศส ในทำนองเดียวกับปกรณัมเกี่ยวกับบริเตนที่มีเรื่องราวของพระเจ้าอาร์เทอร์และอัศวินโต๊ะกลม และปกรณัมเกี่ยวกับโรมที่มีเรื่องราวของอเล็กซานเดอร์มหาราชและจูเลียส ซีซาร์
ปัจจัยสำคัญที่แยกเพลงขับวีรกรรมจากบทร้อยกรองวีรคติ (ซึ่งมักสำรวจบทบาทของบุคคล) คือการวิจารณ์และการเฉลิมฉลองกลุ่มคน (มักแสดงภาพวีรบุรุษในเรื่องเป็นบุคคลตามเทวลิขิต) รวมถึงเป็นตัวแทนของความซับซ้อนทางความสัมพันธ์และการรับใช้ในระบบฟิวดัล
เนื้อหาของเพลงขับวีรกรรมเปลี่ยนแปลงไปตามกระแสสังคม การยุทธ์และความกล้าหาญเป็นแก่นหลักของเพลงขับวีรกรรมช่วงแรก ก่อนจะมีส่วนอื่น ๆ เช่น เงินตรา ฉากในเมือง ตัวละครหญิง และความรักเข้ามาเพิ่มเติม นอกจากนี้ยังมีองค์ประกอบทางจินตนิมิตและการผจญภัยซึ่งรับมาจากบทร้อยกรองวีรคติอย่างเวทมนตร์ ยักษ์ และอสุรกาย เพลงขับวีรกรรมบางส่วนที่เล่าถึงสงครามครูเสดครั้งที่หนึ่งมีเรื่องราวการผจญภัยทางตะวันออกซึ่งมาจากคำบอกเล่าของนักรบครูเสด ขณะที่เพลงขับวีรกรรมในคริสต์ศตวรรษที่ 14 ที่เล่าถึงสงครามร้อยปีมีเนื้อหาชาตินิยมและโน้มน้าวใจ
ฉันทลักษณ์
เพลงขับวีรกรรมยุคแรกมักประพันธ์แบบหนึ่งบาทมีสิบพยางค์ (decasyllable) และมีการกระทบสระ (assonance) กล่าวคือมีสระเน้นตัวสุดท้ายเหมือนกัน แต่พยัญชนะต่างกันไปในแต่ละบาท ตัวอย่างของ เพลงแห่งรอล็อง แสดงรูปแบบดังกล่าว โดยสระกระทบในบทนี้คือสระ e:
เพลงขับวีรกรรมยุคหลังเป็นแบบสัมผัสเดี่ยว (monorhyme) หรือมีเสียงสระตรงพยางค์สุดท้ายของแต่ละบาทเหมือนกัน นอกจากนี้เพลงขับวีรกรรมยุคหลังมักประพันธ์ด้วยบทร้อยกรองอะเล็กซันดรีน (alexandrine) ซึ่งมีสิบสองพยางค์ บทเปิดเรื่องของ เลเชติฟ (Les Chétifs) แสดงรูปแบบดังกล่าว โดยสัมผัสคือ ie:
การแสดง
เพลงขับวีรกรรมใช้การบอกเล่าเป็นหลัก เนื่องจากผู้คนส่วนใหญ่ในคริสต์ศตวรรษที่ 11–13 ยังขาดการรู้หนังสือ (ยกเว้นสมาชิกราชสำนักและตระกูลขุนนาง) ยังคงมีการถกเถียงว่าในยุคแรกมีการเขียนเนื้อเพลงลงบนกระดาษหนังไว้ก่อน แล้วให้ผู้แสดงอ่านจากต้นฉบับนั้น (แต่กระดาษหนังมีราคาค่อนข้างสูง) หรือให้ผู้แสดงท่องจำเนื้อเพลงไว้ก่อนการแสดง หรือผู้แสดงด้นสดบางส่วน หรือผู้แสดงด้นสดทั้งหมดไปก่อน แล้วจึงบันทึกเนื้อเพลงตามทีหลัง นอกจากนี้ยังมีความเห็นในหมู่นักวิชาการถึงสภาพสังคมและการรู้หนังสือของผู้แสดง โดยจากการศึกษาพบว่าการบอกเล่ามีบทบาทสำคัญต่อผู้แสดงและผู้ชม
กีฬาโปโลน้ำในโอลิมปิกฤดูร้อน 1924
กีฬาโปโลน้ำในโอลิมปิกฤดูร้อน 1924 จัดแข่งขันที่กรุงปารีส ประเทศฝรั่งเศส แข่งขัน 1 ประเภท คือ ประเภททีมชาย
ผู้ได้รับเหรียญ
Note: The players above the line played at least one game in this tournament, the players below the line were reserve players and did not compete in this tournament. Nevertheless the International Olympic Committee medal database exclusively credits them all as medalists. However the official report did not even count them as competitors
คลองบางแวก
คลองบางแวก เป็นคลองที่เชื่อมโยงกับคลองอื่น ๆ เช่น คลองราชมนตรี คลองภาษีเจริญ และคลองบางกอกใหญ่ ในท้องที่เขตบางแคและเขตภาษีเจริญ กรุงเทพมหานคร ในเขตภาษีเจริญมีความยาว 4,000 เมตร กว้าง 6–10 เมตร ในเขตบางแคมีความยาว 6,500 กว้าง  6–10 เมตร เป็นเส้นทางรองรับน้ำฝนและเส้นทางระบายน้ำที่สำคัญ
เหตุที่ชื่อคลองบางแวก ในยุคสมัยนั้นการเข้าถึงพื้นที่ต้องใช้การสัญจรทางน้ำ การจะเข้าคลองบางแวกได้ต้องแหวกผักตบชวาที่มีอยู่เป็นจำนวนมาก บริเวณคลองบางแวกมีการตั้งชุมชนมาตั้งแต่สมัยอยุธยา วัดบางแวกถือเป็นวัดที่เก่าแก่ที่สุดในย่านนี้ สร้างขึ้นในสมัยปลายกรุงศรีอยุธยา (ประมาณ พ.ศ. 2285) เดิมในบริเวณนี้เต็มไปด้วยพื้นที่นาและสวน เป็นเส้นทางที่คลาคล่ำไปด้วยเรือสินค้านานาชนิด พ่อค้าแม่ค้าจากบางช้าง ราชบุรี เป็นต้น ต่างนำผลผลิตของตนล่องเรือลงมาจำหน่ายแลกเปลี่ยนกัน
วัดที่ตั้งอยู่ริมคลองบางแวก ได้แก่ วัดบางแวก วัดนก วัดตะโน วัดโตนด วัดชัยฉิมพลี และวัดบุณยประดิษฐ์ซึ่งบริเวณหน้าวัดมีการปลูกต้นทองอุไรภายในสวนป่าปริศนาธรรม
วัดบางปิ้ง (จังหวัดสมุทรปราการ)
วัดบางปิ้ง เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 5 บ้านบางปิ้ง ตำบลบางเมือง อำเภอเมืองสมุทรปราการ จังหวัดสมุทรปราการ วัดมีเนื้อที่ 14 ไร่ 3 งาน 8 ตารางวา ทิศเหนือติดต่อกับคลองหลอด ทิศตะวันออกติดต่อกับคลองบางปิ้ง
ประวัติ
วัดบางปิ้งหรือที่ชาวบ้านเรียกว่า วัดคลองบางปิ้ง สร้างขึ้นเมื่อ พ.ศ. 2460 โดยพระจ้อยเป็นผู้สร้างวัดนี้ในที่ดินตนเองและได้ปกครองวัดในระยะแรก ต่อมาท่านได้ไปเป็นรองเจ้าอาวาสวัดในสองวิหารและยังคงปกครองวัดบางปิ้งอยู่ จนปี พ.ศ. 2499 ได้มีพุทธศาสนิกชนผู้มีจิตศรัทธาได้พร้อมใจร่วมมือกันที่บูรณะที่พักสงฆ์แห่งนี้ขึ้นอีกครั้งหนึ่ง ต่อมาพระอาจารย์พรได้รับช่วงการปกครอง ท่านได้สร้างสิ่งปลูกสร้าง ได้แก่ ศาลาการเปรียญ 3 ห้อง 1 หลัง กุฏิ 4 ห้อง 3 หลัง ศาลาท่าน้ำ 1 หลัง วัดได้รับพระราชทานวิสุงคามสีมาเมื่อวันที่ 12 มกราคม พ.ศ. 2522 ในสมัยพระอาจารย์ลำเจียก ธมฺมธีโร เป็นเจ้าอาวาส ในด้านการศึกษาทางวัดได้เปิดสอนพระปริยัติธรรม เริ่มมาตั้งแต่ พ.ศ. 2500 ในที่ดินของวัดยังมีโรงเรียนคลองบางปิ้ง
อาคารเสนาสนะและปูชนียวัตถุ
อาคารเสนาสนะได้แก่ อุโบสถ กว้าง 9.70 เมตร ยาว 24.90 เมตร สร้างเมื่อ พ.ศ. 2519 กุฏิสงฆ์ จำนวน 5 หลัง สร้างเมื่อ พ.ศ. 2518 และ 2522 ศาลาการเปรียญ กว้าง 10 เมตร ยาว 15 เมตร สร้างเมื่อ พ.ศ. 2514 หอสวดมนต์ สร้างเมื่อ พ.ศ. 2510
ปูชนียวัตถุของวัดได้แก่ พระพุทธโลกเชฏฐ์ วิเศษกิตติปาล มหาชนบูชิต เป็นพระพุทธรูปปูนปั้นองค์สีขาว ปางพระพุทธเจ้าเปิดโลก ความสูงจากพื้นถึงพระเศียร รวม 32 เมตร จากพระบาทถึงพระเศียร 25 เมตร ถือเป็นพระพุทธรูปที่ใหญ่เป็นอันดับ 6 ของประเทศไทย วัดยังมีพระพุทธชัยมงคลสุนทร (หลวงพ่อทอง) เป็นพระพุทธรูปปางมารวิชัย ประดิษฐานอยู่ในอุโบสถ
อุซามะฮ์ เฮาซาวี
อุซามะฮ์ เฮาซาวี (أسامة هوساوي; เกิดวันที่ 31 มีนาคม ค.ศ. 1984) เป็นอดีตนักฟุตบอลชาวซาอุดีอาระเบีย เขาเคยเล่นฟุตบอลในตำแหน่งกองหลังตัวกลาง
เฮาซาวีลงเล่นให้กับทีมชาติ 138 นัด ตั้งแต่ ค.ศ. 2006 ถึง 2018 เขาได้ลงแข่งขันในเอเชียนคัพ 3 ครั้ง โดยพาทีมจบอันดับรองชนะเลิศในเอเชียนคัพ 2007 นอกจากนี้ เขายังเป็นกัปตันทีมชาติในการแข่งขันฟุตบอลโลก 2018
สถิติอาชีพ
''อัปเดต 26 ธันวาคม ค.ศ. 2018''
สโมสร
Al-Hilal
Al-Ahli
จักรพรรดิโกะ-โฮริกาวะ
จักรพรรดิโกะ-โฮริกาวะ (後堀河天皇 (Go-Horikawa-Tenno)) จักรพรรดิญี่ปุ่น องค์ที่ 86 ตามระเบียบประเพณีของการสืบทอดราชบัลลังก์ รัชสมัยของพระองค์ทอดยาวตั้งแต่ ค.ศ. 1221 ถึง ค.ศ. 1232
โดยพระนามของพระองค์นำมาจากพระนามของจักรพรรดิใน คริสต์ศตวรรษที่ 10 จักรพรรดิโฮะริกะวะ (堀河天皇) เมื่อใส่คำว่า โกะ (後) ที่แปลว่า ที่สอง หรือ ยุคหลัง เข้าไปทำให้พระนามของพระองค์มีความหมายว่า จักรพรรดิโฮะริกะวะที่สอง หรือ จักรพรรดิโฮะริกะวะยุคหลัง
ครองราชบัลลังก์
จักรพรรดิโกะ-โฮะริกะวะประสูติเมื่อวันที่ 22 มีนาคม 1755 ตรงกับปีที่ 2 ในรัชสมัย จักรพรรดิจุนโตะกุ มีพระนามเดิมว่า เจ้าชายยูตะฮิโตะ (茂) เป็นพระราชโอรสองค์ที่ 3 ใน เจ้าชายโมะริซะดะ หรือ โกะ-ทะกะกุระ-อิง พระราชโอรสองค์ที่ 2 ใน จักรพรรดิทะกะกุระ
ภายหลังจากเหตุการณ์ สงครามปีโจคิว จักรพรรดิชูเกียว ถูกปลดจากราชบัลลังก์โดยไร้รัชทายาททำให้สายราชสกุลซึ่งสืบเชื้อสายจาก จักรพรรดิโกะ-โทะบะ ต้องสิ้นสุดลงเหล่าขุนนางและเชื้อพระวงศ์จึงยกเจ้าชายยูตะฮิโตะขึ้นครองราชย์เมื่อปี 1764 เมื่อพระชนม์เพียง 9 พรรษาโดยพระราชอำนาจทั้งหมดอยู่ในมือของโกะ-ทะกะกุระ-อิง ผู้เป็นพระราชบิดา
บั้นปลายพระชนม์ชีพ
จักรพรรดิโกะ-โฮะริกะวะทรงสละราชบัลลังก์เมื่อปี 1775 ขณะพระชนม์เพียง 20 พรรษาหลังจากครองราชย์ได้ 11 ปีโดยทรงสละราชบัลลังก์ให้กับเจ้าชายมิสึฮิโตะ พระราชโอรสพระชนม์เพียง 1 พรรษาขึ้นครองราชย์เป็น จักรพรรดิชิโจ ส่วนอดีตจักรพรรดิทรงผนวช และได้รับสมัญญา ไดโจโฮโอ (มหาธรรมราชา) ก่อนจะสวรรคตเมื่อวันที่ 31 สิงหาคม 1777 ขณะพระชนม์เพียง 22 พรรษา
ผักเป็ดน้ำ
ผักเป็ดน้ำ เป็นพืชน้ำและเป็นพืชพันธุ์ต่างถิ่นรุกราน มีถิ่นกำเนิดมาจากประเทศอาร์เจนตินา แต่ได้แพร่กระจายไปยังประเทศต่าง ๆ ทั่วโลก และได้ถูกจัดเป็นพืชพันธุ์ต่างถิ่นรุกรานในออสเตรเลีย จีน นิวซีแลนด์ ศรีลังกา ไทย และสหรัฐอเมริกา เชื่อว่าผักเป็ดน้ำถูกเคลื่อนย้ายออกมาจากประเทศอาร์เจนตินาโดยอยู่ในอับเฉาเรือของเรือท่องเที่ยว
ชื่ออื่นๆ
โดยทั่วไปอาจเรียกว่า ผักเป็ด แต่ในถิ่นอื่น ๆ อาจมีชื่อเรียกต่างออกไป เช่น คงซิ่มเกี่ยง (จีน-แต่จิ๋ว), คงซินเจี้ยน คงซินเหลี่ยนจือเฉ่า (จีนกลาง) เป็นต้น
ลักษณะของผักเป็ดน้ำ
ผักเป็ดน้ำจัดเป็นไม้น้ำหรือไม้ล้มลุก อายุประมาณ 1 ปี ขึ้นตามแอ่งน้ำหรือริมน้ำ ส่วนของลำต้นยาวประมาณ 100 เซนติเมตร อยู่เหนือผิวน้ำเลื้อยทอดไปตามผิวน้ำหรือพื้นดิน มีการแตกกิ่งมาก ภายในของลำต้นกลวง มีการแตกรากตามข้อของลำต้น ลักษณะใบเป็นใบเดี่ยว สีเขียว รูปรียาวหรือรูปใข่กลมรี ปลายและโนใบแหลม ขอบใบเรียบ กว้าง 1-1.8 เซนติเมตร ยาวประมาณ 3-5 เซนติเมตร ออกตรงข้ามเป็นคู่ๆตามข้อต้น มีขนขึ้นปกคลุมทั่วใบ ก้านใบสั้น ส่วนของดอกเป็นดอกช่อหรือดอกเดี่ยว ออกตามส่วนยอดของลำต้นหรือง่ามใบ ก้านช่อยาว 1-4 เซนติเมตร กลีบดอกเป็นสีขาวเรียงซ้อนกัน แต่ละดอกมีเกสรเพศผู้ 5 อัน เกสรเพศเมีย 1 อัน
การแพร่กระจาย
ขึ้นตามขอบของแอ่งน้ำในที่ที่มีน้ำ มีรากตามข้อของลำต้น เมื่อหักอาจจะลอบไปขึ้นที่อื่นได้
วิธีควบคุม
ตัวควบคุมทางชีวภาพของผักเป็ดน้ำที่ดีคือ แมลง โดย alligator weed flea beetle ซึ่งประสบความสำเร็จในการควบคุมที่สุด และได้ถูกปล่อยเพื่อควบคุมผักเป็ดน้ำในออสเตรเลีย จีน และสหรัฐอเมริกา และในสหรัฐอเมริกาได้มีการปล่อยแมลง alligator weed thrips และ alligator weed stem borer เพื่อควบคุมผักเป็ดน้ำเช่นกัน และยังมีสารเคมีที่ใช้ในการกำจัดวัชพืชเช่น glyphosate, triclopyr, fluridone, imazamox และ imazapyr ก็ถูกนำมาใช้ควบคุมและกำจัดผักเป็ดน้ำด้วยเช่นกัน
สโมสรฟุตบอลม็อลเดอ
สโมสรฟุตบอลม็อลเดอ (Molde Fotballklubb) เป็นสโมสรฟุตบอลของม็อลเดอ ประเทศนอร์เวย์ ปัจจุบันเล่นอยู่ในเอลีเตอเซเรียน ลีกสูงสุดของประเทศนอร์เวย์ สโมสรก่อตั้งขึ้นเมื่อวันที่ 19 มิถุนายน พ.ศ. 2454 เดิมม็อลเดอรู้จักกันในชื่อว่า อินเตอร์แนชนัล ม็อลเดอเคยชนะเลิศลีกสูงสุดทั้งสิ้นสี่สมัย (2011, 2012, 2014, 2019) นอร์วีเจียนคัพอีก 4 สมัย (1994, 2005, 2013, 2014) และเคยสิ้นสุดที่อันดับสองในตารางกว่า 10 ครั้ง ม็อลเดอเป็นหนึ่งในสองสโมสรของประเทศนอร์เวย์ที่สามารถผ่านเข้าไปเล่นในยูฟ่าแชมเปียนส์ลีก
พอล คีตติง
พอล จอห์น คีตติง (Paul John Keating) เป็นนักการเมืองออสเตรเลียที่ดำรงตำแหน่งนายกรัฐมนตรีออสเตรเลีย และหัวหน้าพรรคแรงงานตั้งแต่ปี 2534 ถึง 2539
กีฬาโปโลน้ำในโอลิมปิกฤดูร้อน 1928
กีฬาโปโลน้ำในโอลิมปิกฤดูร้อน 1928 จัดแข่งขันที่กรุงอัมสเตอร์ดัม ประเทศเนเธอร์แลนด์ แข่งขัน 1 ประเภท คือ ประเภททีมชาย
ลูวิส ฮอลล์
ลูวิส คีแรน ฮอลล์ (Lewis Kieran Hall; เกิด 8 กันยายน 2004) เป็นนักฟุตบอลอาชีพชาวอังกฤษที่เล่นในตำแหน่งแบ็กซ้ายหรือกองกลางให้กับนิวคาสเซิลยูไนเต็ด โดยยืมตัวมาจากสโมสรฟุตบอลเชลซี ฮอลล์เป็นผู้เล่นที่มีพรสวรรค์
ประวัติ
ลูวิส คีแรน ฮอลล์ เกิดเมื่อวันที่ 8 กันยายน 2004 เขาเข้าเรียนที่ Licensed Victuallers' School ในแอสคอต
เชลซี
ฮอลล์เข้าร่วมทีมระดับอายุต่ำกว่า 8 ปีของเชลซี ฮอลล์ได้เซ็นสัญญารับทุนการศึกษากับเชลซีในช่วงฤดูร้อนปี 2021 ฮอลล์เป็นผู้เล่นตัวหลักทั้งในทีมอายุต่ำกว่า 18 ปีและอายุต่ำกว่า 23 ปี ได้รับการเรียกติดทีมชุดใหญ่เป็นครั้งแรกในเดือนธันวาคม 2021 โดยเป็นตัวสำรองที่ไม่ได้ใช้งานในเกมอีเอฟแอลคัพรอบก่อนรองชนะเลิศที่เชลซีออกไปเยือนและเอาชนะเบรนต์ฟอร์ด 2–0 เพียง 2 สัปดาห์ต่อมาในวันเสาร์ที่ 8 มกราคม 2022 เขาเปิดตัวในฐานะนักฟุตบอลอาชีพระหว่างเกมเอฟเอคัพรอบที่ 3 ที่ชนะเชสเตอร์ฟีลด์ที่สแตมฟอร์ดบริดจ์โดยทำแอสซิสต์สำหรับประตูที่ 3 โดยออกสตาร์ทเป็นตัวจริงในเกมพบเชสเตอร์ฟิลด์ ทำให้ฮอลล์กลายเป็นผู้เล่นอายุน้อยที่สุดที่ลงเป็นตัวจริงในเกมเอฟเอคัพให้กับเชลซี
เขาเปิดตัวในพรีเมียร์ลีกในวันเสาร์ที่ 12 พฤศจิกายน 2022 โดยเป็นผู้เล่นตัวจริงในเกมเยือนที่พ่ายต่อนิวคาสเซิลยูไนเต็ด 0–1 ฮอลล์ลงเล่นให้ทีมชุดใหญ่อีก 10 นัดในฤดูกาลนั้น และได้รับรางวัล Chelsea Academy Player of the Year ในปี 2023
สวนพฤกษศาสตร์หักกาลา
สวนพฤกษศาสตร์หักกาลา เป็นสวนสาธารณะและสวนพฤกษศาสตร์ที่ใหญ่ที่สุดในประเทศศรีลังกา มีพื้นที่ประมาณ 500 000 ไร่ อยู่ในแขวงหักกาลา เขตนูวาลาอินลยา ทางตอนใต้ของประเทศศรีลังกา เดิมเป็นสวนประจำพระราชวังหลวง ในประเทศศรีลังกา เชื่อกันว่า ราวณะ (ทศกัณฐ์) ได้ลักพานางสีดามาไว้ที่นี่ ปัจจุบันเป็นที่ตั้งของเทวสถานสีตาอัมมัน โกยิล ซึ่งอุทิศถวายแด่นางสีดา ในรามเกียรติ์ของประเทศไทยเป็นที่รู้จักดีในนาม สวนขวัญกรุงลงกา
สำนักฉวนเจิน
สำนักฉวนเจิน (全真教) หรือฉวนเจินเต้า (全真道) เป็นลัทธิเต๋าสำนักหนึ่งที่นักพรตหวัง ฉงหยาง ก่อตั้งขึ้นทางตอนเหนือของจีนราวคริสต์ศตวรรษที่ 12 ในสมัยราชวงศ์จิน เมื่อจักรวรรดิมองโกลรุกรานจีนสมัยราชวงศ์ซ่งในปี ค.ศ. 1254 นักพรตเต๋าสำนักนี้มีบทบาทสำคัญในการปกป้องสันติภาพ จนสามารถรักษาชีวิตของประชาชนโดยเฉพาะชาวฮั่นได้หลายพันคน
ในนิยาย
ในนิยายกำลังภายในเรื่อง "มังกรหยก" ของกิมย้ง ช้วนจินก่า เป็นสำนักนักพรตเต๋าที่เฮ้งเตงเอี้ยงก่อตั้ง ภายหลังถูกพวกมองโกลบุกและทำลาย จึงสูญหายไปจากยุทธภพ
ตามประวัติศาสตร์ ในลัทธิช้วนจินมีวัดที่ชื่อว่าอารามเมฆขาว “ไป๋หวินก่วน” สร้างขึ้นในสมัยราชวงค์หมิงในปีหมิงกั๋ว 27 หรือตรงกับปี ค.ศ. 739  แต่ได้รับ การขนานนามว่าอารามเมฆขาวในปี ค.ศ. 1394 เจงกีสข่านได้ประทานวังแห่งนี้ให้กับนักพรตชุ่ยฉางชุน เพื่อใช้เป็นฐานที่มั่นในการเผยแพร่ลัทธิเต๋า ปัจจุบันเป็นศาสนสถานลัทธิเต๋าที่ใหญ่ที่สุดในภาคเหนือของจีน ตั้งอยู่ในเมืองปักกิ่ง
7 ศิษย์ช้วนจินก่า
มีปรากฏว่าเป็นเรื่องจริงที่บันทึกไว้ในหนังสือ ซื้อปิ้ง (วิพากษ์คำร้อยกรอง) ในสำนักช้วนจินก่า มีบุคคลเด่นล้ำทั้งสิ้น 7 คน คือ ช้วนจินฉิกจื้อ หรือ เจ็ดผู้ล้วนจริง ประกอบไปด้วย นักพรตทั้ง 7 แห่งนิกายช้วนจินก่า ซึ่งเป็นศิษย์ที่ได้รับการถ่ายทอดฝีมือจากเฮ้งเต็งเอี้ยงคือ
กีฬาโปโลน้ำในโอลิมปิกฤดูร้อน 1932
กีฬาโปโลน้ำในโอลิมปิกฤดูร้อน 1932 จัดแข่งขันที่ลอสแองเจลิส สหรัฐอเมริกา แข่งขัน 1 ประเภท คือ ประเภททีมชาย
อนุสรณ์สถาน 1,300 ปีแห่งบัลแกเรีย
อนุสรณ์สถาน 1,300 ปีแห่งบัลแกเรีย (Паметник 1300 години България) หรือ อนุสรณ์สถานผู้ก่อตั้งรัฐบัลแกเรีย (Паметник на създателите на Българската държава) เป็นอนุสรณ์สถานขนาดใหญ่ตั้งอยู่บนที่ราบสูงเหนือนครชูแมน ประเทศบัลแกเรีย สร้างขึ้นในปี 1981 เพื่อเฉลิมฉลองการสถาปนาจักรวรรดิบัลแกเรียที่หนึ่งครบรอบ 1,300 ปี
อนุสรณ์สถานสร้างขึ้นตามประติมากรรมบาศกนิยม ผลงานออกแบบโดยประติมากรกรุม ดาเมียนอฟ (Krum Damyanov) และอีวัน สลาวอฟ (Ivan Slavov) อนุสรณ์สถานสามารถเข้าถึงได้ทางรถยนต์หรือจากทางเดินเท้าเป็นขั้นบันไดจากนครชูแมน อนุสรณ์สถานตั้งอยู่ที่ความสูง 450 เมตรเหนือระดับน้ำทะเล และสามารถมองเห็นได้จากระยะไกล 30 กิโลเมตร
สโมสรฟุตบอลโครเอเชียรีเยกา
สโมสรฟุตบอลโครเอเชียรีเยกา (Hrvatski Nogometni Klub Rijeka) หรือ เอชเอ็นเค รีเยกา หรือ รีเยกา เป็นสโมสรฟุตบอลอาชีพในประเทศโครเอเชีย ตั้งอยู่ที่เมืองรีเยกา ปัจจุบันลงเล่นในเพอร์วา ฮาเอนเอล ตั้งแต่ปี ค.ศ.1992 สนามเหย้าคือ สนามกีฬารูเยวีชา สีประจำสโมสรคือสีขาว
วัดบางโพโอมาวาส
วัดบางโพโอมาวาส เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางซื่อ เขตบางซื่อ กรุงเทพมหานคร วัดมีเนื้อที่ 10 ไร่ 50 ตารางวา
ประวัติ
วัดบางโพโอมาวาสสร้างขึ้นมาตั้งแต่ปลายสมัยกรุงธนบุรี ราว พ.ศ. 2300 เดิมชื่อ วัดโพคาราม ไม่ทราบว่าใครเป็นผู้สร้าง ต่อมาเปลี่ยนชื่อมาเป็น "วัดบางโพโอมาวาส" เมื่อราว พ.ศ. 2482 สมัยอาจารย์ห้อย วุฑฒีญาโณ (มงคลกฤษ) เป็นเจ้าอาวาส
พ.ศ. 2445 ได้ทำการรื้อพระอุโบสถ แล้วสร้างขึ้นใหม่ครอบพระอุโบสถหลังเก่าแต่ขยายให้กว้างและยาวกว่าของเดิม ผู้บริจาคเงินคือ คุณแม่น้อย บริจาคเงิน 70 ชั่ง และประชาชนช่วยกันบริจาคอีกคนละเล็กคนละน้อย ต่อมาปี พ.ศ. 2474 สมัยที่พระครูวิมลสมาจาร (เสน ปุญญการี) เป็นเจ้าอาวาส ก็ได้ทำการรื้อหลังคาพระอุโบสถแล้วทำใหม่ นอกจากนั้นยังได้ทำซุ้มประตู ซุ้มหน้าต่าง ตลอดจนตกแต่งภายในพระอุโบสถ วัดได้สร้างโรงเรียนพระปริยัติธรรมเมื่อ พ.ศ. 2499 วัดได้รับพระราชทานวิสุงคามสีมาครั้งหลังเมื่อวันที่ 22 พฤศจิกายน พ.ศ. 2531
อาคารเสนาสนะ
อุโบสถมีหลังคาลดหลั่น 3 ชั้น มุงกระเบื้องเคลือบ ประดับช่อฟ้า ใบระกา หางหงส์ ภายในอุโบสถมีภาพจิตรกรรมฝาผนัง มีเรื่องราวทศชาติชาดกและเรื่องราวในพุทธประวัติ พระประธานคือ หลวงพ่อสุโขทัย เป็นพระพุทธรูปปางมารวิชัย วิหารขนาดกว้าง 7 เมตร ยาว 16 เมตร ภายในประดิษฐาน หลวงพ่อโต เป็นพระพุทธรูปศิลาแลงซึ่งอัญเชิญมาจากวัดบางลำพู (ในปัจจุบันไม่มีสภาพเป็นวัดแล้ว) อาคารเสนาสนะอื่น ๆ ได้แก่ ศาลาการเปรียญ ขนาดกว้าง 21.50 เมตร ยาว 27.75 เมตร วัดมีเจดีย์ฐานแปดเหลี่ยมเป็นที่ประดิษฐานพระประธานในอุโบสถเก่า
ฟาโรห์คูอิ
คูอิ เป็นฟาโรห์แห่งอียิปต์โบราณในสมัยต้นช่วงระหว่างกลางหนึ่ง พระองค์อาจอยู่ในราชวงศ์ที่แปดแห่งอียิปต์ ตามที่เยอร์เกน ฟอน เบ็คเคอราทได้เสนอความเห็นที่ว่า เขาอาจจะเป็นผู้ปกครองระดับท้องถิ่นที่ตั้งตัวว่าเป็นฟาโรห์แทน
หลักฐานรับรอง
ฟาโรห์คูอิไม่เป็นที่รู้จักจากหลักฐานทางประวัติศาสตร์และหลักฐานยืนยันการมีอยู่ของเขาเพียงอย่างเดียว คือ จารึกบนบล็อกหินที่แสดงคาร์ทูชของพระองค์ ซึ่งตีพิมพ์ออกเผยแพร่ในปี ค.ศ. 1912 โดยอาห์เมด เบย์ กามัล นักไอยคุปต์วิทยา และได้ตีพิมพ์ซ้ำโดยเรย์มอนด์ ไวลล์ในเวลาต่อมา บล็อกหินนี้ถูกขุดขึ้นมาจากหลุมฝังศพมาสตาบาของแหล่งสุสานดาราใกล้กับมันฟาลุต แหล่งสุสานแห่งนี้มีความโดดเด่นจากโครงสร้างหลุมฝังพระศพขนาดมหึมา ซึ่งถูกให้สร้างโดยฟาโรห์พระองค์ที่คลุมเครือนี้ (หรือที่เรียกว่า พีระมิดแห่งคูอิ) โดยสันนิษฐานว่าบล็อกหินนี้มาจากวิหารฝังพระศพที่เกือบหายไป
ฟาโรห์หรือผู้ปกครองท้องถิ่น
ตามคาร์ทูชของฟาโรห์คูอิในจารึกจากแหล่งสุสานดารานั้น นักไอยคุปต์วิทยารวมถึงเยอร์เกน ฟอน เบ็คเคอราท ได้เสนอว่า พระองค์เป็นฟาโรห์ในสมัยต้นช่วงระหว่างกลางครั้งที่หนึ่ง ซึ่งเป็นช่วงเวลาของราชวงศ์ที่แปดแห่งอียิปต์
แต่ในทางกลับกัน บาร์รี เคมป์ และโทบี วิลกินสัน นักไอยคุปต์วิทยาเชื่อว่า มีโอกาสมากกว่าที่คูอิจะเป็นเพียงขุนนาง ซึ่งเป็นผู้ปกครองระดับท้องถิ่น ได้ฉวยประโยชน์จากการเกิดสุญญากาศของอำนาจ หลังจากการล่มสลายของสมัยราชอาณาจักรเก่าและประกาศตัวเองว่า เป็นฟาโรห์ในลักษณะเดียวกันกับผู้ปกครองท้องถิ่นใกล้เคียงในช่วงระยะเวลาเดียวกันอย่างเฮราคลีโอโพลิส ซึ่งเป็นผู้สถาปนาราชวงศ์ที่เก้าแห่งอียิปต์
นางลังกากินี
ผีเสือสมุทร หรือ ผีเสื้อเมืองลงกาหรือ นางลังกินี ( Lankini) เป็นชื่อตัวละครในเรื่องรามายณะของอินเดียและรามเกียรติ์ของไทย ในเรื่องรามายณะของอินเดียเป็นดูแลมหาสมุทรก่อนถึงกรุงลงกาและเป็นสตรีหนึ่งในสามคนที่รักษากรุงลงกาได้แก่ นางผีเสื้อสมุทร(ลังกากินี) นางสิมหิกา และนางสุรสา  ในรามเกียรติ์ของไทย เป็นยักษิณีซึ่งเป็นเสื้อเมืองกรุงลงกา รักษาด่านทางอากาศ และเป็นผู้รกษากรุงลงกา เมื่อหนุมานมาถวายแหวนให้แก่นางสีดาที่สวนขวัญในกรุงลงกา นางได้ได้รบกับหนุมาน และพ่ายแพ้ถูกหนุมานสังหารถึงแก่ความตาย
ระเบียงภาพ
[หมวดหมู่:นางในวรรณคดี]]
สีตาอัมมันโกยิล
สีตาอัมมันโกยิล (சீதா அம்மன் கோயில்) ตั้งอยู่ราว 1 km จากสวนพฤกษศาสตร์หักคะลา และ 5 km จากนุวราเอลิยา โกยิลนี้ตั้งอยู่ในหมู่บ้านสีตาเอลิยา (Seetha Eliya) ตามในรามายณะเชื่อกันว่าที่นี่เป็นที่ที่พระนางสีตาถูกคุมขังไว้โดยราวานะ ที่ซึ่งพระนางได้สวดภาวนาต่อพระรามทุกวันให้พระองค์เสด็จมาข่วยเหลือพระนาง
ท่าน้ำนนทบุรี
ท่าน้ำนนทบุรี หรือ ท่าน้ำนนท์ หรือ ท่าน้ำพิบูลสงคราม 3 (Nonthaburi Pier, Non Pier, Nonthaburi Pier, Pibulsongkram 3 Pier; รหัส: น30, N30) เป็นท่าน้ำริมแม่น้ำเจ้าพระยาหลายท่าใกล้เคียงกัน ตั้งอยู่บริเวณหน้าศาลากลางจังหวัดนนทบุรีหลังเก่าและหอนาฬิกาจังหวัดนนทบุรี ถนนประชาราษฎร์ เขตเทศบาลนครนนทบุรี จังหวัดนนทบุรี ประกอบด้วยท่าเรือด่วนเจ้าพระยาและท่าเรือข้ามฟาก
ท่าน้ำนนทบุรีเป็นท่าเรือที่มีเรือด่วนเจ้าพระยาทุกสายมาจอด เนื่องจากเป็นจุดเชื่อมต่อการคมนาคมระหว่างอำเภอปากเกร็ด อำเภอเมืองนนทบุรี และกรุงเทพมหานคร
ท่าเรือ
ท่าน้ำนนทบุรี, รหัส: น30 (Nonthaburi Pier, code: N30) มี 2 ท่า ประกอบด้วย
สาธิต กรีกุล
สาธิต กรีกุล นามปากกา : บิ๊กจ๊ะ (เกิด 12 กรกฎาคม พ.ศ. 2502) เป็นผู้พากย์กีฬาและผู้ประกาศข่าวกีฬาชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ
พื้นเพเป็นชาวจังหวัดภูเก็ต จบการศึกษาระดับมัธยมจากโรงเรียนเซนต์คาเบรียล จากนั้นเข้าเรียนที่มหาวิทยาลัยอัสสัมชัญ ทว่าต่อมาย้ายไปศึกษาในภาควิชาการตลาด คณะบริหารธุรกิจ ของวิทยาลัยกรุงเทพ (ปัจจุบันคือ มหาวิทยาลัยกรุงเทพ) เป็นรุ่นที่ 16 เนื่องจากบิดาเป็นนักธุรกิจจึงสนับสนุนให้ศึกษาในสายนี้ เมื่อจบการศึกษาในปี พ.ศ. 2525 ก็เริ่มงานกับแผนกการค้าระหว่างประเทศที่ ธนาคารไทยพาณิชย์ อยู่ระยะหนึ่ง
จากนั้นจึงเข้าทำงานกับ บริษัท สยามสปอร์ต ซินดิเคท จำกัด ด้วยความที่รู้จักกับ ย.โย่ง เอกชัย นพจินดา และ น้องหนู ธราวุธ นพจินดา โดยเริ่มจากการเป็นผู้สื่อข่าว นักแปลและคอลัมนิสต์ก่อน ในปีพ.ศ. 2525 ต่อมาเริ่มงานพากย์กีฬาครั้งแรกคู่กับจักรพันธุ์ ยมจินดา ในศึกฟุตบอลโลก 1986ที่เม็กซิโก คู่ระหว่างเยอรมนีตะวันตก กับอุรุกวัย
สาธิตชื่นชอบฟุตบอลมาตั้งแต่เด็กๆโดยทีมที่ชอบมาตั้งแต่สมัยเรียนมัธยม คือแมนเชสเตอร์ยูไนเต็ด เอกลักษณ์ประจำตัวของเขาคือ ไว้หนวดเหนือริมฝีปากมาจนปัจจุบันนี้ โดยได้รับอิทธิพลมาจาก จอร์จ เบสต์ อดีตกองกลางของแมนเชสเตอร์ยูไนเต็ด, อัล ปาชิโน ดาราฮอลลีวูด และแบร์รี กิบบ์ นักร้องวงบีจีส์ ทั้งนี้ เขาเคยโกนหนวดมาครั้งหนึ่งเมื่อปี พ.ศ. 2542 หลังจากประกาศไว้ว่าหากแมนเชสเตอร์ยูไนเต็ดสามารถชนะเลิศฟุตบอล 3 รายการใหญ่ คือพรีเมียร์ลีก, เอฟเอ คัพ และยูฟ่า แชมเปียนส์ลีก นอกจากนั้นยังประกาศอีกว่าจะโกนหนวดออกตลอดชีวิต หากทีมชาติไทย ผ่านเข้ารอบสุดท้ายในศึกฟุตบอลโลก
ปัจจุบันสาธิตเป็นผู้ประกาศข่าวกีฬา และผู้บรรยายกีฬาทางช่อง 3 (ตั้งแต่ปี พ.ศ. 2534), ผู้บรรยายกีฬาทางซีทีเอชและทรูวิชันส์ รวมถึงเป็นพิธีกรประจำรายการ บิ๊กจ๊ะ เจาะกีฬา ซึ่งออกอากาศสด ในทุกคืนวันจันทร์ เวลา 21:00 – 22:00 น. ทางช่องสยามสปอร์ตนิวส์ ทรูวิชันส์ช่อง 114 และรายการนี้ได้ออกอากาศเป็นบันทึกเทป ในทุกคืนวันจันทร์ เวลา 20:30 – 21:00 น. ทางช่องทีสปอร์ตส์ แชนแนล
ครอบครัว
ชีวิตครอบครัวเขาสมรสกับวิไลลักษณ์ มีลูกสาวหนึ่งคนคือ รวิสรา ซึ่งเกิดเมื่อปี พ.ศ. 2540
ดิอินเวชั่น (มวยปล้ำอาชีพ)
ดิอินเวชั่น เส้นเรื่องของมวยปล้ำอาชีพใน ดับเบิลยูดับเบิลยูเอฟ (WWF ทุกวันนี้รู้จักในชื่อ ดับเบิลยูดับเบิลยูอี) ดำเนินเรื่องในช่วงเดือน มีนาคม-พฤศจิกายน พ.ศ. 2544 นักมวยปล้ำจากค่าย ดับเบิลยูซีดับเบิลยู และ อีซีดับเบิลยู รวมตัวกันเป็น ดิแอลไลแอนซ์ และบุกมายังดับเบิลยูดับเบิลยูเอฟทั้ง สแมคดาวน์ และ รอว์ ไม่นานหลังจากที่ดับเบิลยูดับเบิลยูเอฟตัดสินใจเข้าซื้อกิจการของ ดับเบิลยูซีดับเบิลยู (WCW) และ อีซีดับเบิลยู (ECW) ในเดือน มีนาคม-เมษายน ท้ายที่สุดเส้นเรื่องนี้จบลงในแมตช์ Winners Takes All ในศึก เซอร์ไวเวอร์ซีรีส์ ระหว่างทีม ดิแอลไลแอนซ์ ที่นำโดย สโตน โคลด์ สตีฟ ออสติน และทีม ดับเบิลยูดับเบิลยูเอฟ ที่นำโดย เดอะร็อก
ฟาโรห์ไอย์ทเจนู
ไอย์ทเจนู (ผู้ที่มาอย่างโดดเด่น) เป็นฟาโรห์แห่งอียิปต์โบราณในสมัยช่วงระหว่างกลางที่หนึ่งเมื่อประมาณ 2100 ปีก่อนคริสตกาล ไม่ค่อยทราบเกี่ยวกับพระองค์มากนัก เนื่องจากพระองค์มีหลักฐานทางอ้อมในนามของสตรีคนหนึ่งนามว่า ซาต-ไอย์ทเจนู (Zat-Iytjenu) แปลว่า ธิดาแห่งไอย์ทเจนู ในส่วนชื่อส่วนที่สองปรากฏพระนาม ไอย์ทเจนู ภายในชื่อของสตรีผู้นั้น ซึ่งเขียนอยู่วงคาร์ทูช และในช่วงเวลานั้นคาร์ทูชนั้นใช้สำหรับเขียนพระนามของฟาโรห์เท่านั้น ดังนั้นชื่อของนางจะต้องหมายถึงฟาโรห์ พระนามของพระองค์ซึ่งประกอบด้วยสองอส่วน คือ ไอย์ และ ทเจนู ซึ่งองค์ประกอบทั้งสองนั้นได้รับการยืนยันอย่างชัดเจนว่าเป็นชื่ออิสระ ตำแหน่งของพระองค์ในสมัยช่วงระหว่างกลางที่หนึ่งยังคงเป็นการคาดการณ์อย่างสูง
ซาต-ไอย์ทเจนู เป็นที่ทราบมาจากประตูหลอกของนางเท่านั้น (อยู่ที่พิพิธภัณฑ์อียิปต์ ณ กรุงไคโร หมายเลข เจอี 59158) ที่ขุดค้นพบขึ้นที่ซัคคาราในช่วงประมาณปี ค.ศ. 1920 ถึง ค.ศ. 1922 โดยเซซิล มัลลาบาย เฟิร์ธ ซึ่งเฟิร์ธก็ไม่เคยเผยแพร่จารึกดังกล่าว อย่างไรก็ตาม อองรี โกธิเยร์ได้เขียนบันทึกเกี่ยวกับพระนามของพระองค์ในปี ค.ศ. 1923 ประตูเท็จได้รับการตีพิมพ์อย่างสมบูรณ์ในปี ค.ศ.1963 โดยเฮนรี จอร์จ ฟิสเชอร์ ไม่ค่อยทราบข้อมูลเกี่ยวซาต-ไอย์ทเจนูมากนัก เธอมีตำแหน่งผู้ประดับประดาแห่งกษัตริย์เพียงหนึ่งเดียว (sole ornament of the king) และนักบวชสตรีแห่งเทพีฮาธอร์ ไม่ทราบความความสัมพันธ์ระหว่างนางกับไอย์ทเจนู และการใช้พระนามของเชื้อพระวงศ์มาเป็นส่วนหนึ่งของชื่อส่วนตัวมักพบเห็นได้ทั่วไปในเกือบทุกช่วงของประวัติศาสตร์อียิปต์โบราณ
จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
คะแนนรวมทั้งหมดในกลุ่มจังหวัดที่ 5
กลุ่มจังหวัดที่ 5 ประกอบไปด้วยจังหวัดนครราชสีมา จังหวัดนครนายก จังหวัดปราจีนบุรี จังหวัดสระแก้ว จังหวัดฉะเชิงเทรา จังหวัดชลบุรี จังหวัดระยอง จังหวัดจันทบุรี จังหวัดตราด และจังหวัดปทุมธานี
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 5
ผู้สมัครได้รับการเลือกตั้งในกลุ่มจังหวัดที่ 5
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 5 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดปทุมธานี
ผลการเลือกตั้งสมาชิกสภาผู้แทนราษฎรแบบสัดส่วน จังหวัดปทุมธานี
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองปทุมธานี อำเภอลาดหลุมแก้ว อำเภอสามโคก และอำเภอคลองหลวง
เขตเลือกตั้งที่ 2
เขตการเลือกตั้งที่ 2 ประกอบด้วยอำเภอลำลูกกา อำเภอธัญบุรี และอำเภอหนองเสือ
วัดปากบ่อ (จังหวัดสมุทรสาคร)
อาคารเสนาสนะ ได้แก่ อุโบสถ กว้าง 12 เมตร ยาว 31 เมตร สร้างเมื่อ พ.ศ. 2544 เป็นอุโบสถไม้สักทอง ภายในประดิษฐานพระประธาน ขนาดหน้าตักกว้าง 46 นิ้ว สร้างเมื่อ พ.ศ. 2491 เจดีย์ทรงแบบมอญ กว้าง 20 เมตร ยาว 20 เมตร สร้างเมื่อ พ.ศ. 2544 ศาลาการเปรียญ กว้าง 18.45 เมตร ยาว 25.20 เมตร สร้างเมื่อ พ.ศ. 2519 หอสวดมนต์ กว้าง 10.95 เมตร ยาว 37.85 เมตร สร้างเมื่อ พ.ศ. 2535 กุฏิสงฆ์ จำนวน 6 หลัง เป็นอาคารตึก 6 หลัง ศาลาอเนกประสงค์ กว้าง 10 เมตร ยาว 25.50 เมตร สร้าง พ.ศ. 2543 วัดยังมีศาลาท่าน้ำ 2 หลัง
พระอัยยนายเก
พระอัยยนายเก (IAST: Ayyanayake, අය්යනායක දෙවියන්) เป็นเทพบุรุษจำพวกเทพารักษ์ในศาสนาพื้นเมืองชาวสิงหลและศาสนาพุทธแบบศรีลังกา ตรงกับคติพระเสื้อเมืองในคติศาสนาพื้นเมืองดั้งเดิมของไทย เทวลักษณะพระองค์คล้ายคลึงกับพระอัยนาร์เทพารักษ์ท้องถิ่นของชาวทมิฬและเทวปฏิมากรรมมักปรากฏพระองค์ในเทวลักษณะทรงม้าพร้อมด้วยเทพบริวารในขนาดใหญ่
เจ้าชายอ็องตวนแห่งบูร์บง-ซิซิลีทั้งสอง
เจ้าชายอ็องตวนแห่งบูร์บง-ซิซิลีทั้งสอง (His Royal Highness Prince Antoine of Bourbon-Two Sicilies) ประสูติเมื่อวันที่ 20 มกราคม ค.ศ. 1929 ณ กาน จังหวัดอาลป์-มารีตีม ประเทศฝรั่งเศส เป็นพระโอรสใน เจ้าชายกาเบรียลแห่งบูร์บง-ซิซิลีทั้งสอง และ เจ้าหญิงมาร์กอซาตา อิซาเบลลา ซาทอยสกา พระชายาพระองค์แรก เป็นพระนัดดาใน เจ้าชายอัลฟอนโซ เคานต์แห่งคาแซร์ตา และพระราชปนัดดาใน พระเจ้าเฟอร์ดินานด์ที่ 2 แห่งบูร์บง-ซิซิลีทั้งสอง
เสกสมรส
เจ้าชายอ็องตวนแห่งบูร์บง-ซิซิลีทั้งสอง ทรงเสกสมรสกับ ดัชเชสเอลิซาเบธแห่งเวือร์ทเทิมแบร์ค (ประสูติ ค.ศ. 1933) เมื่อวันที่ 18 กรกฎาคม ค.ศ. 1958 รับพระราชทานพระอิสริยยศ  เจ้าหญิงอ็องตวนแห่งบูร์บง-ซิซิลีทั้งสอง พระชายา มีพระบุตรดังนี้
วัดดิสหงษาราม
วัดดิสหงษาราม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงมักกะสัน เขตราชเทวี กรุงเทพมหานคร มีเนื้อที่ 10 ไร่ 81 ตารางวา ปัจจุบัน พระครูสุนทรพัฒนวิมล (วิฑูรย์ ธมฺมทตฺโต) เป็นเจ้าอาวาส
ประวัติ
วัดดิสหงษารามสร้างขึ้นเมื่อปี พ.ศ. 2376 ได้รับพระราชทานวิสุงคามสีมาเมื่อปี พ.ศ. 2390 เดิมชื่อว่า วัดบางกะสัน เพราะตั้งอยู่บริเวณคลองบางกะสัน ต่อมาทางราชการได้สร้างสถานีรถไฟมักกะสันขึ้น จึงเรียกชื่อวัดเป็น วัดมักกะสัน ต่อมาเมื่อปี พ.ศ. 2485 ได้มีผู้มีจิตศรัทธานามว่า ดิส และ สา ร่วมกันบริจาคทรัพย์บูรณปฏิสังขรณ์วัด จึงได้เปลี่ยนชื่อวัดมาเป็น "วัดดิสหงษาราม"
วัดแห่งนี้เคยเป็นที่ประหารชีวิต เช่นในสมัยพระบาทสมเด็จพระจอมเกล้าเจ้าอยู่หัว ได้ประหารขุนสุวรรณกับเจ้าจอมช้อย ในรัชกาลที่ 4 ข้อหาเป็นชู้กัน
อาคารเสนาสนะ
อุโบสถเป็นอาคารก่ออิฐถือปูน ขนาดกว้าง 8 เมตร ยาว 25 เมตร หลังคาลด 2 ชั้น มุงกระเบื้องเคลือบประดับช่อฟ้าใบระกา หางหงส์ซุ้มหน้าต่างลงรักปิดทองและเขียนภาพลายรดน้ำ ภายในประดิษฐานพระประธาน เป็นพระพุทธชินราชจำลอง ขนาดหน้าตักกว้าง 68 นิ้ว วิหารเป็นอาคารใหม่ เป็นที่ประดิษฐานพระพุทธรูป หลวงพ่อสัมฤทธิ์
พระเครื่อง
วัดดิสหงษารามมีพระเครื่องที่มีชื่อเสียง สร้างโดยพระครูสอน ชื่อพระเครื่องที่เรียกคือ พระชัยวัฒน์พระครูสอนวัดมักกะสัน สร้างเมื่อประมาณ พ.ศ. 2484 ในช่วงมหาสงครามเอเชียบูรพา วัดได้สร้างวัตถุมงคลออกแจกจ่ายแก่ทหารที่เตรียมออกรบ ตามคำร้องขอของทางราชการ พระชัยวัฒน์ของพระครูสอนเป็นพระหล่อโบราณ เนื้อโลหะแก่ทองเหลือง องค์พระประทับนั่งปางสมาธิบนอาสนะฐานเขียง แบ่งออกเป็น 2 พิมพ์ คือ พิมพ์หน้าเดียวและพิมพ์สองหน้า มีพุทธคุณไปทางด้านมหาอุด คงกระพันชาตรีเป็นหลัก
อาล็อยส์-ค็อนสตันทีน เจ้าชายที่ 9 แห่งเลอเวินชไตน์-แวร์ทไฮม์-โรเซินแบร์ค
อาล็อยส์-ค็อนสตันทีน เจ้าชายที่ 9 แห่งเลอเวินชไตน์-แวร์ทไฮม์-โรเซินแบร์ค (Alois-Konstantin, 9th Prince of Löwenstein-Wertheim-Rosenberg) ประสูติเมื่อวันที่ 16 ธันวาคม 2484 ณ เวือทซ์บวร์ค รัฐบาวาเรีย นาซีเยอรมนี เป็นพระโอรสลำดับที่ 5 และพระองค์เดียวใน คาร์ล เจ้าชายที่ 8 แห่งเลอเวินชไตน์-แวร์ทไฮม์-โรเซินแบร์ค และ แคโลไลน์ เดอ เคาน์ตี ริกนูน เป็นพระอนุชาใน อาร์ชดัชเชสมาเรียแห่งออสเตรีย (ประสูติ ค.ศ. 1935-2018) พระองค์ทรงจบปริญยาโทรด้านกฎหมาย ณ มหาวิทยาลัยเวือทซ์บวร์ค หลังจากนั้นทรงทำงานในบริษัทกัลฟ์ ออยล์ หลังจากนั้นทรงออกจากบริษัท มาทรงงานในธนาคาร Merck Finck & Co.ทั้งยีงดำรงตำแหน่งสมาชิกคณะกรรมการของมูลนิธิสมเด็จพระสันตะปาปา หรือ Centesimus Annus Pro Pontifice (CAPP)
เสกสมรส
พระองค์ทรงเสกสมรสกับ เจ้าหญิงอนาตเซียแห่งปรัสเซีย พระธิดาใน เจ้าชายฮูร์แบร์ทุสแห่งปรัสเซีย ในปี 2508 มีพระบุตรดังนี้
พระองค์ทรงดำรงพระอิสริยยศที่  เจ้าชายที่ 9 แห่งเลอเวินชไตน์-แวร์ทไฮม์-โรเซินแบร์ค ในปี 2533 ภายหลังการสิ้นพระชนม์ของพระบิดา จนกระทั่งพระชายามีพระประสูติกาลพระโอรสพระองค์ใหญ่ เลโอ เลอเวินชไตน์ โดยทรงกลายเป็นเจ้าชายรัชทายาทแห่งเลอเวินชไตน์-แวร์ทไฮม์-โรเซินแบร์ค แต่แล้วเมื่อวันที่ 24 เมษายน 2553 พระโอรสพระองค์นี้ได้สิ้นพระชนม์จากระหว่างการแข่งขันชิงแชมป์ประเทศเยอรมัน ที่มีมาตั้งแต่ปี 2520
กีฬาโปโลน้ำในโอลิมปิกฤดูร้อน 1936
กีฬาโปโลน้ำในโอลิมปิกฤดูร้อน 1936 จัดแข่งขันที่กรุงเบอร์ลิน ประเทศเยอรมนี แข่งขัน 1 ประเภท คือ ประเภททีมชาย
กรันเมตาลิก
มัสการาโดราดา (Máscara Dorada; เกิด 3 พฤศจิกายน 1988) เป็นนักมวยปล้ำอาชีพชาวเม็กซิกันที่มีชื่อเสียงในการปล้ำกับสมาคมชื่อดังที่เม็กซิโก CMLL และได้ปล้ำกับสมาคมชื่อดังที่ญี่ปุ่น NJPW และยังได้เซ็นสัญญาปล้ำกับWWEภายใต้ชื่อ กรันเมตาลิก (Gran Metalik)
ประเทศจีนในโอลิมปิกฤดูหนาว 2022
ประเทศจีน เป็นเจ้าภาพจัดการแข่งขันและเข้าร่วมแข่งขันกีฬาโอลิมปิกฤดูร้อน ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติจีนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 60 คน ใน 2 ชนิดกีฬา ผลการแข่งขันครั้งนี้ประเทศจีนไม่ได้รับเหรียญรางวัล
ทีมชาย
ผลการแข่งขันดังนี้ :
ทีมหญิง
ผลการแข่งขันดังนี้ :
ฟัลคอน 9 บี1046
ฟัลคอน 9 บี1046 (Falcon 9 B1046) เป็นบูสเตอร์ขั้นแรกของจรวด Falcon 9 ที่สามารถนำกลับมาใช้ใหม่ได้ซึ่งผลิตโดย SpaceX มันบินสี่ครั้งระหว่างปี ค.ศ. 2018 ถึง 2020 ก่อนที่จะแตกในระหว่างการทดสอบการยกเลิก Crew Dragon ที่ประสบความสำเร็จ นับเป็นการอัพเกรด Block 5 เป็น Falcon 9 ครั้งแรก
คณะอิสลามศึกษาและนิติศาสตร์ มหาวิทยาลัยฟาฏอนี
คณะอิสลามศึกษาและนิติศาสตร์ มหาวิทยาลัยฟาฏอนี (Faculty of Islamic Studies and Law, Fatoni University) เป็น คณะวิชา สังกัดมหาวิทยาลัยฟาฏอนี
ประวัติวิทยาลัย
คณะอิสลามศึกษาและนิติศาสตร์ เป็นคณะแรกของมหาวิทยาลัยอิสลามยะลา เดิมมีชื่อว่า คณะอิสลามศึกษา ได้ก่อตั้งขึ้น ในปี พ.ศ. 2541 ซึ่งเป็นปีสถาปนามหาวิทยาลัย ณ บ้านปารามีแต ตำบลบุดี อำเภอเมืองยะลา จังหวัดยะลา ต่อมาเมื่อวันที่ 1 พฤษภาคม 2547 ได้ย้ายที่ทำการมาอยู่ ณ บ้านโสร่ง ตำบลเขาตูม อำเภอยะรัง จังหวัดปัตตานี ณ อาคารชีคกอเซ็ม 2 และได้เปลี่ยนชื่อคณะมาเป็น คณะอิสลามศึกษาและนิติศาสตร์ ในปีการศึกษา 2555
แจ็ก แกลแล็กเฮอร์
โอลิเวอร์ แคลฟฟี (Oliver Claffey) เป็นนักมวยปล้ำอาชีพและนักต่อสู้แบบผสมชาวอังกฤษที่เซ็นสัญญากับWWEปล้ำในรุ่นครุยเซอร์เวท ภายใต้ชื่อบนสังเวียน เจนเทิลแมน แจ็ก แกลแล็กเฮอร์ (Gentleman Jack Gallagher) เขาเป็นที่รู้จักกันดีในสมาคม Futureshock Wrestling และ Grand Pro Wrestling เขาเคยได้แชมป์ FSW Championship และ GPW British Champion respectively และยังเคยเป็นแชมป์แทกทีม Futureshock Tag Team Championship ร่วมกับ Alex Cyanide ในนาม Lethal Dose
เซแอ็ส ฟอลาแอ็ช
แซกล์สปอร์ติฟฟอลาแอ็ช (Cercle sportif Fola Esch) หรือรู้จักกันในชื่อว่า ฟอลาแอ็ช เป็นสโมสรฟุตบอลตั้งอยู่ที่เมืองแอ็ช-ซูร์-อาลแซ็ต ประเทศลักเซมเบิร์ก ก่อตั้งขึ้นเมื่อปี พ.ศ. 2449 โดยศาสตราจารย์ชาวบริติช ฟอลาแอ็ชเป็นสโมสรฟุตบอลแห่งแรกของประเทศลักเซมเบิร์ก และเป็นสโมสรที่ดีที่สุดของประเทศ
ฟัลคอน 9 บี1048
ฟัลคอน 9 บี1048 (Falcon 9 booster B1048) เป็นบูสเตอร์ขั้นแรกระดับออร์บิทัลคลาสของ Falcon 9 Block 5 ที่สามารถนำกลับมาใช้ใหม่ ผลิตโดย SpaceX B1048 เป็น Falcon 9 Block 5 ตัวที่สามที่บินได้และ Block 5 Booster ตัวที่สองที่จะบินใหม่ มันกลายเป็นบูสเตอร์คลาสออร์บิทัลที่สองที่บินได้เป็นครั้งที่สามและเป็นบูสเตอร์ตัวแรกที่ปล่อยตัวห้าครั้ง การบริการ B1048 สิ้นสุดลงในเที่ยวบินที่ 5 เมื่อเครื่องยนต์ดับก่อนกำหนดเมื่อปล่อยตัว ในขณะที่ภารกิจหลักไม่ได้รับผลกระทบใด ๆ และมีการใช้งานน้ำหนักบรรทุกของ Starlink สำเร็จ B1048 ไม่สามารถลงจอดได้ Elon Musk ซีอีโอของ SpaceX ประกาศว่าการสอบสวนกำลังดำเนินอยู่หลังจากการปล่อยตัวผิดปกติ
ฟัลคอน 9 บี1056
ฟัลคอน 9 บี1056 (Falcon 9 Booster B1056) เป็นบูสเตอร์ขั้นแรกของ Falcon 9 Block 5 ที่นำกลับมาใช้ใหม่ได้ซึ่งผลิตโดย SpaceX บูสเตอร์เป็นจรวดฟัลคอน 9 ตัวที่ 4 ที่บินได้สี่ครั้งและทำลายสถิติการพลิกกลับของบูสเตอร์คลาสออร์บิทัลในเที่ยวบินที่สี่ บริการของบูสเตอร์สิ้นสุดลงในเที่ยวบินที่สี่หลังจากการลงจอดในเที่ยวบินสตาร์ลิงค์ล้มเหลว
ซูเปอร์โบวล์
ซูเปอร์โบวล์ (Super Bowl) เป็นการแข่งขันชิงแชมป์อเมริกันฟุตบอลอาชีพประจำปีของเอ็นเอฟแอล ระหว่างทีมผู้ชนะเลิศของ สายเอ็นเอฟซี (NFC, National Football Conference) และ สายเอเอฟซี (AFC, American Football Conference) จัดขึ้นวันอาทิตย์สุดท้ายของเดือนมกราคม หรือวันอาทิตย์แรกของเดือนกุมภาพันธ์ของทุกปี